বহুদলীয় নির্বাচনে যেহেতু পরাজয়ের ঝুঁকি থেকেই যায়, সেটি ঝুঁকি বিলুপ্ত করতেই শেখ মুজিব সকল বিরোধী দল নিষিদ্ধ করে একদলীয় বাকশালের জন্ম দেন। এভাবে উদ্যোগ নেন আজীবন ক্ষমতায় থাকার। পিতার সে পথ ধরেই এখন আজীবন ক্ষমতার থাকার স্বপ্ন দেখছেন শেখ হাসিনা। শেখ হাসিনাকে আজীবন ক্ষমতা রাখার সে শখটি সম্প্রতি ঘোষণা করেছেন আওয়ামী লীগের জনৈক শীর্ষ নেতা। তবে শেখ হাসিনা তাঁর পিতার ন্যায় বিরোধী দলগুলোকে নিষিদ্ধ করে বাকশাল প্রতিষ্ঠার পথ ধরেননি। তাঁর স্ট্রাটেজী ভিন্ন; তিনি দল নিষিদ্ধ না করে নিষিদ্ধ করছেন প্রধান বিরোধী দলের নেতাদের নির্বাচনে দাঁড়ানোকে। লক্ষ্যণীয় হলো, বাংলাদেশে যতবারই নির্দলীয় সরকারেরর অধীনে নির্বাচন হয়েছে আওয়ামী লীগ সেসব নির্বাচনে ভোট পেয়েছে ৩৫% ভাগেরও কম। ফলে জোট বাঁধতে হয়েছে ডজনের বেশী দলের সাথে। নির্দলীয় সরকারের অধীনে নির্বাচন হলে আওয়ামী লীগের বিজয়ের যে নিশ্চয়তা নেই সেটি শুধু শেখ হাসিনা নয়, তার দলীয় নেতাগণও বুঝে। তাই তত্ত্বাবধায়ক সরকারের বিধান মেনে নেয়ার অর্থ শেখ হাসিনার বিজয়কে ঝুঁকিপূর্ণ করা। ফলে নিজের ক্ষমতায় থাকাটি নিশ্চিত করতে তার সামনে ভোট ডাকাতির নির্বাচন ছাড়া অন্য পথ নেই। তাছাড়া বিগত ৫ বছর হাসিনা ক্ষমতায় থাকলো কোনরূপ গ্রহণযোগ্য নির্বাচন না করেই। স্বৈরাচারি এরশাদ থেকেছে ১১ বছর। ঔপনোবেশিক ব্রিটিশগণ থেকেছে ১৯০ বছর। ফলে তাদের মত স্বৈরাচারি হাসিনা আজীবন ক্ষমতায় থাকার স্বপ্ন দেখবে -সেটিই তো স্বাভাবিক!